|  |  |
| --- | --- |
| Lainsäädäntöneuvos Markus Tervonenmarkus.tervonen@om.fi |  |
| **ASIA: FINNET-LIITTO RY:N LAUSUNTO KOSKIEN ASUNTO-OSAKEYHTIÖN PURKAVAA LISÄRAKENTAMISTA JA ASUNTO-OSAKEYHTIÖLAIN MUUTOSTARVETTA** |

Finnet-liitto ry (jäljempänä ”Finnet”) kiittää oikeusministeriötä (jäljempänä ”OM”) mahdollisuudesta lausunnon antamiseen otsikkoasiassa.

Selvyyden vuoksi Finnet korostaa sitä, että tämä lausunto annetaan sekä Finnetin että sen seuraavien jäsenyritysten puolesta:

Blue Lake Communications Oy, Eurajoen Puhelin Osuuskunta, FNE-Finland Oy, Härkätien Puhelin Oy, Ikaalisten-Parkanon Puhelin Osakeyhtiö, JAPO, Kainuun Puhelinosuuskunta, Kaisanet Oy, Karjaan Puhelin Oy, Kemiön Puhelin Oy, Laitilan Puhelin Osuuskunta, Lounea Oy, LPOnet Oy Ab, Länsilinkki Oy, Mariehamns Telefon Ab, MPY Palvelut Oyj, Paraisten Puhelin Oy, Pietarsaaren Seudun Puhelin Oy, Pohjois-Hämeen Puhelin Oy, Tampereen Puhelin Oy, Vakka-Suomen Puhelin Oy, Viria Oyj ja Ålands Telefonandelslag.

Finnet kannattaa purkavan lisärakentamisen helpottamista asunto-osakeyhtiölain muutoksin, mutta haluaisi tarkentaa muutoksen kohdemäärittelyä.

Finnetin mielestä lausunnon kohteena olevassa lakialoitteessa pitäisi yhdeksän kymmenesosan määräenemmistöpäätöstä laajentaa koskemaan myös taloyhtiön rakennuksen tai osan purkamisen lisäksi myös taloyhtiön rakennuksen tai sen osan käyttötarkoituksen muutosta, jos kyseinen taloyhtiön rakennus tai sen osa ei nykykäyttömuodossaan mahdollista taloyhtiön kehittämistä kokonaisuutena esimerkiksi suhteessa alueen yleiseen kehitykseen tai kaavoitukseen. Myös näissä tilanteissa olisi tarpeellista, että yhtiöjärjestyksen muutos olisi mahdollista 9/10-enemmistöpäätöksin ja muutosta vastustavalle osakkeenomistajalle annettaisiin oikeus saada osakkeensa lunastettua.

Lisäksi haluamme mainita sen, että sekä purkamisen että vastaavassa tilanteessa vaihtoehtoisen käyttötarkoituksen muutoksen seurauksena pitää myös mahdollistaa asiaan liittyvä yhtiövastikeperusteiden muutos viedä läpi yhdeksän kymmenesosamääräenemmistöpäätöksin yhtiöjärjestykseen ilman kaikkien osakkaiden suostumusta.

Helsingissä 16.3.2017,

FINNET-LIITTO RY

Jarmo Matilainen

toimitusjohtaja